

DEN NORSKE KIRKE

EIDSBERG MENIGHETSRÅD

Mysen 13.02.25

Til   
Kari Undeland, Lise Undrum, Espen Volden, Rasmus Glomsrud, Synnøve Lundeby, Helga Frøyset, Tore Mysen, Guri Riksaasen, Åshild Moen Arnesen, Bjørn Solberg

Kopi  
Jul-Sverre Haugerud, Ragnhild Kruse, Marcella Bakken, Ingjerd Resen-Fellie,

**MØTEINNKALLING**

Dere innkalles med dette til møte i Eidsberg menighetsråd **tirsdag 25.02.25**  **kl 1830-2100**. Møtet holdes i Eidsberg kirkestue

**Sakliste**

**Sak 09/25: Godkjenning av innkalling og sakliste, samt møtebok fra forrige møte.**

Forslag til vedtak: Innkalling, sakliste og møtebok godkjennes.

**Sak 10/25: Orienteringssaker**  
 a) Fra sognepresten  
 b) Fra daglig leder  
 c) Fra fellesrådet   
 d) Fra leder   
   
 Forslag til vedtak: Tas til orientering

**Sak 11/25 Økonomi.**  
 a) Regnskap 2024 legges frem i møtet.  
 Forslag til vedtak: Godkjennes.

b) Forslag til budsjett 2025 legges frem i møtet  
 Forslag til vedtak: Godkjennes.

**Sak 12/25 Misjonsprosjektet vårt**.  
 Jfr. drøftingen på forrige møte der vi gjorde slikt vedtak:  
 «*Eidsberg menighetsråd ønsker å inngå en ny misjonsavtale med NMS, og sokneprest og menighetsrådets leder tar kontakt med NMS for å konkretisere dette. De legger fram et forslag på neste MR-møte.»*

MR-leder har vært i kontakt med NMS, som ønsker å inngå ny avtale med Eidsberg. Midt-Østen er en region NMS har arbeid i, så om vi inngår ny avtale, er den formelt knyttet til Midt-Østen, men det er ikke noe problem å knytte vårt prosjekt mer spesifikt til Anafora. NMS sender en medarbeider til vår misjonsfest 9. mars, og den nye avtalen kan underskrives der.

På møtet må vi formelt godkjenne at avtalen med NMS skal være i forhold til Mit-Østen, eller et annet land/område. Vi bør også ha en liten runde på hvordan misjonsprosjektet kan bli mer synlig i menigheten.

Forslag til vedtak: 1. Eidsberg menighet inngår en 4-årig misjonsavtale med NMS om å støtte arbeidet i Midt-Østen med særlig fokus på Anafora.

2. Menigheten forplikter seg til å samle inn minimum kr 12000 til misjonsarbeidet.

**Sak 13/25: Gudstjenestelista for høsthalvåret.** Se vedlagte forslag fra sognepresten. Dette forslaget skal drøftes i team- møtet 25.02., og har vært behandlet i gudstjeneste- og musikkutvalget. Sogneprestens endelige forslag kan derfor se noe annerledes ut når det legges frem på møtet, men det er uansett mulig for menighetsrådet å be om endringer; dog innenfor tilgjengelig ressursramme.

Forslag til vedtak: Forslag til gudstjenesteliste for høsthalvåret 2025 vedtas med de endringer som ble gjort i møtet.

**Sak 14/25: Årsmøtet 23.03.25**.  
 Leders forslag til generell del sendes ut før møtet.

Forslag til vedtak: Tas til orientering.

**Sak 15/25: Hva gjør vi med kr 750 000?**  
 I desember2024 ble Eidsberg menighet tildelt kr 750 000 fra det som i sin tid het «Eidsberg hjelpelegat». En fantastisk gave som viser at arbeidet vårt settes pris på. Pengene bør i hovedsak brukes på barn og unge, og den høye andelen lavinntektsfamilier bør være et moment i vår planlegging.

Rådet rakk ikke å drøfte denne saken på forrige møte, og vi har ikke noe tidspress om å bruke dem. Men samtidig er det mye vi kan ha lyst til å bruke disse midlene til. Vi bør derfor på dette møtet bestemme hvordan vi arbeider videre. Jeg vil anbefale at vi etablerer et utvalg bestående av noen ansatte og noen fra menighetsrådet som får i oppdrag å komme med konkrete forslag til hvordan disse midlene skal brukes

Forslag til vedtak: Formuleres i møtet.

**Sak 16/25: Henvendelse fra Bjørn Borgund** Jfr e-post som det ble orientert om på forrige møte. (Vedlegg 1)

Ønsker menighetsrådet å følge opp denne saken, og hvordan bør vi i så fall følge det opp? Bør MR be de ansvarlige for MMM å drøfte med Borgund om hans forslag kan være tema på MMM, eller ber vi Borgund/HEF arrangere møter vi kan delta på/bidra med innleder?

Forslag til vedtak: Formuleres i møtet.

**Sak 17/25: Mysen Menighetshus Betania – to saker**

1. Oppnevning av styremedlem + vara  
   Menighetsrådet oppnevner to styremedlemmer, 1 annethvert år. Nåværende medlemmer er Hans Robert Hagen og Jul-Sverre Haugerud. Vara er Jens Erik Undrum  
     
   Forslag til vedtak: Fremmes i møtet
2. Fortsatt givertjeneste?

MMHB er pr i dag gjeldfritt; bl.a. takket være givertjeneste fra 2014. Givertjenesten ble avsluttet da gjelden var betalt, fordi det var det som var målet med givertjenesten. Husstyret og eiermøtet har det siste året luftet tanken om å etablere en ny givertjeneste, primært for å legge opp noe kapital som kan brukes når det dukker opp større vedlikeholdsbehov. På siste styremøte la Jens Erik Undrum frem et forslag til brev som kan sendes «gamle» givere og brukes til å verve nye givere som kan være interessert i å støtte menighetsarbeidet på den måten.

Siden det er menigheten og Normisjon Mysen som står som eiere av huset, er det menighetsrådet og styret i Normisjon Mysen som må gi grønt lys for at en slik givertjeneste etablere.

Dette er på den ene siden en grei sak. MR kan gi grønt lys for givertjeneste, og støtte den. Men vi eier samtidig to andre hus, og det kan bli spørsmål om å samle inn pen ger til disse. Som kjent har vi garantert for et lån til Trømborg menighetshus.

Forslag til vedtak: Formuleres i møtet.

**Sak 17/25 Kirkevergens ressursgjennomgang**  Som en videreføring av evalueringsprosessen for 2-3 år sidener kirkevergen pålagt å gjennomføre en ressursgjennomgang i fellesrådsområdet. Hensikten er å få vurdert om ressursbruken innen fellesrådet er rasjonell og om den er «rettferdig». I sammenheng med denne ressursgjennomgangen, er alle menighetsråd bedt om å komme med noen svar som går på verdier, hva vi har fått til i de årene som har gått og erfaringsdeling. Kirkevergen henter inn svar fra alle menighetsråd , alle team og ansattgrupper. Det jobbes med å utarbeide felles verdier for fellesrådsområdet, og svarene på disse spørsmålene vil være grunnlaget for dette arbeidet.

                           For å få til en rasjonell behandling, foreslår AU at vi behandler denne saken    på følgende måte.:

* Daglig leder gjennomgår spørsmål og problemstillinger vi er bedt om å svare på.
* Hvert medlem kan komme med ett innspill/kommentar, som noteres og tas med videre i prosessen

  Forslag til vedtak: a) Daglig leder gjennomgang tas til orientering

b) Innspillene som kom i møtet tas med i den videre prosessen

**Sak 18/25: Eventuelt**

Mysen 13.02.25  
Bjørn Solberg

**Vedlegg 1 Henvendelse fra Bjørn Borgund**

22. des. 2024 kl. 16:23 skrev Bjørn Borgund <[bjorn.borgund@gmail.com](mailto:bjorn.borgund@gmail.com)>:

Hei, jeg har hatt gleden av å delta på mange MMM gjennom årenes løp. Noen har satt spor. Som "Å være kristen i møte med islam" ved Levi Geir Eldhamar fra Universitetet i Agder. I år har datoene dessverre passet dårlig med de emnene jeg har hatt interesse for. Spesielt møtet med Audun Moe skulle jeg gjerne vært på.   
  
Dere har jo et svært godt oppmøte. I alle fall på de møtene som appellerer til meg. Så problemstillingen jeg reiser er kanskje ikke så interessant. Men jeg spør allikevel. For jeg er bekymret for hvordan folk, spesielt yngre, ikke bryr seg om verdispørsmål lenger. Og det er kanskje en bekymring dere deler. Jeg ser jo at det stort sett er eldre mennesker som møter på MMM. Og motivet synes mer å være sosialt treff, mer enn emnene.

Jeg er medlem av Human-Etisk Forbund. I den forbindelse har jeg fått spørsmål om å komme med forslag til hvordan fremme verdispørsmål, spesielt i samfunnsdebatten. Også Human-Etisk Forbund er delt når det gjelder abort, eutanasi osv. Og vi ønsker en mer nyansert tilnærming til spørsmålet i samfunnsdebatten enn bare å være "for eller imot". De etiske spørsmålene involverer så veldig mye mer enn selvbestemmelsesrett. Som hensynet til helsepersonell, pårørende og ikke minst samfunnet rundt. Interessant spørsmål er f.eks hvordan gjenværende tvilling vil bli påvirket senere i livet ved å være "den ikke bortvalgte", i.e utvalgt. Tilnærmingene er helt annerledes enn for den kristne tilnærmingen. Men verdispørsmålene er de samme. Og begge "menighetene" deles i de etiske synene. Dette siste er vel godt illustrert f.eks ved at det var tunge kristne meningsbærere som sørget for å fjerne den sovende homoparagrafen.

Min tanke er om vi kunne arrangere en felles møteplass en gang i blant for å bringe litt mer "momentum" inn i debattene. Er dette noe som kunne fenget hos dere? Jeg tenker meg emner som: "Vår tusenårige kulturarv. Er tiden moden for at også humanister bør forsvare den?" F.eks jule- og påskefeiringen er jo ikke lenger noe "religiøst motivert" for majoriteten av folket. Men ønsker vi å viske ut egen kultur og importere andre tradisjoner? For ingen ønsker å fjerne julefeiringen, uansett hva man tror på. Eller f.eks "Hvordan møte nye religiøse utfordringer i skole og samfunnsliv". Å fjerne religion er ikke løsningen. Det har andre samfunn forsøkt tidligere. Samfunn som vi ikke ønsker å sammenligne oss med.

Jeg ønsker at tros- og livssynssamfunnene i fremtiden skal tilby noe annet enn å være arrangør for brettspillkveld, sangkor o.l, foruten å være seremonileverandør. Der fremstår MMM å ha truffet noe som appellerer til meg.   
  
Tror jeg stopper her. Men fortsetter gjerne dersom dette er noe som fenger. Hører fra deg.

Bjørn b

**Vedlegg 2: Brev om ny givertjeneste MMHB**

Mysen Menighetshus Betania  
v/ Normisjon Mysen og Eidsberg menighetsråd

Mysen, 21.01.2025

Tidligere deltagere i givertjeneste   
for Mysen menighetshus Betania

Dere mottok ved i desember 2023 et brev fra økonomiutvalgs leder der det ble redegjort for at lånet til restaurering og utbygging av MMB var nedbetalt.   
  
Det stod videre:   
*Fra 01. januar 2024 nedlegger vi derfor denne givertjenesten. Så vil det bli opp til ledelsen av Menighetshuset å etablere en givertjeneste som kan sikre videre vedlikehold og drift.*

Ordinær drift av huset går i balanse, men sameiestyret for Mysen Menighetshus Betania ser at det kan være tjenlig å opprette en ny givertjeneste for å sikre penger til framtidig vedlikehold. Det har allerede vært en større utgift i forbindelse med råteskade i kjeller. Dette ble dekket av ordinære driftsmidler.  
  
Ved å ha penger «på bok» vil vi lettere kunne møte både planlagte og uforutsette vedlikeholdsutgifter.   
Tidligere innsamlingskonto,1020.10.43000 vil benyttes. Pr 20.01.2025 står det kr 35.000 på denne kontoen. Vi har derfor allerede et fint startgrunnlag. Overført gave vil oppgis til skattemyndighetene ved årets slutt og gi mulighet for redusert skatt.

Vi henvender oss i første omgang til tidligere faste givere, men det vil også være mulig for nye givere å ta del i dette. Den enkelte bestemmer selv hva man ønsker å delta med og om man ønsker en årlig, kvartalvis eller månedlig overføring.  
  
Kontaktperson for givertjenesten er Jens Erik Undrum  
(tlf. 908 79 560 og e-post: jens.erik.undrum@gmail.com)

Med hilsen

……….…………………………. …………………………………  
Leder i Normisjon Mysen Leder i Eidsberg menighetsråd